el el el el el el el el el el el el el el el el el el el el el el el el en el el el el el el el el el el el el el el el el zh el el el el fr fr fr fr de el el el el el el el el el el el el el el el el el el el el el el el es el el el el el el el it el el el en el el el pt el el el it el el tr el ja ja el el en el el es el el it el el es el ja el it el el es el el it el el el it el ja el ja el el el en el el el it el ja pt el el es el el it el el el it el el pt el el it el el zh el el fr el el de el el el de el el de el el el zh el el el el el el ja ja fr el fr el ja ja fr el fr el el el el el el el el el el el el en el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Ο Α.Σ. Θεσπρωτός Ηγουμενίτσας είναι ποδοσφαιρικός σύλλογος που εδρεύει στην Ηγουμενίτσα ο οποίος ιδρύθηκε το 1948. Τα χρώματα της ομάδας είναι το κίτρινο και το μαύρο και σήμα το πλατανόφυλλο. Η έδρα της ομάδας είναι το Δημοτικό Στάδιο Ηγουμενίτσας και έχει χωρητικότητα 2500 περίπου φιλάθλων .[1]
Π.Α.Ε. Α.Σ. Θεσπρωτός Ηγουμενίτσας 2019
wikidata (π • σ • ε )
Η ομάδα του Θεσπρωτού έχει κατακτήσει πολλούς τίτλους στις τοπικές ερασιτεχνικές διοργανώσεις και αποτελεί την πιο επιτυχημένη ποδοσφαιρική ομάδα του νομού.
1 Τμήμα ποδοσφαίρου ανδρών
1.3 Παρουσίες σε εθνικές Κατηγορίες
2 Τμήμα ποδοσφαίρου γυναικών
Ο Θεσπρωτός συμμετείχε στα πρωταθλήματα της ΕΠΣ Κέρκυρας. Το κατέκτησε 2 φορές εξασφαλίζοντας την άνοδο του στις εθνικές κατηγορίες. Δεν κατάφερε όμως να παραμείνει και υποβιβάστηκε άμεσα. Με την δημιουργία της ΕΠΣ Θεσπρωτίας το 1984 μετακόμισε σε αυτήν και άρχισε να πρωταγωνιστεί. Κατέκτησε το πρωτάθλημα του 1984-85 και ανέβηκε στην Δ' Εθνική. Για άλλη μια φορά δεν κατάφερε να παραμείνει στην κατηγορία. Το 1986-87 κατέκτησε ξανά το τοπικό πρωτάθλημα και συμμετείχε στο ειδικό ερασιτεχνικό πρωτάθλημα 1987 χωρίς να καταφέρει να κερδίσει την άνοδο. Το 1987-88 κατακτά ξανά το τοπικό πρωτάθλημα και συμμετέχει ξανά στο ειδικό ερασιτεχνικό πρωτάθλημα 1988. Αυτήν την φορά κατάφερε να κερδίσει την άνοδο του στην Δ' Εθνική.
Από την περίοδο 1988-89 μέχρι την περίοδο 1994-95 ο Θεσπρωτός συμμετέχει στην Δ' Εθνική. Κάποιες χρονιές πρωταγωνιστεί αλλά δεν κατάφερε να ανέβει στην Γ' Εθνική. Το 1994-95 υποβιβάστηκε στα τοπικά. Την επόμενη χρονιά κατέκτησε ξανά το τοπικό πρωτάθλημα και επέστρεψε άμεσα στην Δ' Εθνική. Μετά από 3 χρονιές κατάφερε να κερδίσει την άνοδο στην Γ' Εθνική.Ο υποβιβασμός ήταν άμεσος στην Δ' Εθνική ενώ την επόμενη χρονιά υποβιβάστηκε στα τοπικά γνωρίζοντας δεύτερο σερί υποβιβασμό. Το 2001-02 κατακτά το τοπικό πρωτάθλημα και ανεβαίνει άμεσα στην Δ' Εθνική.Δεν μπόρεσε να σταθεί και υποβιβάστηκε στα τοπικά.
Τα επόμενα χρόνια ο Θεσπρωτός συμμετείχε στο τοπικό πρωτάθλημα χωρίς να καταφέρει να το κερδίσει. Το 2007-08 τελικά κατέκτησε το πρωτάθλημα και ανέβηκε ξανά στην Δ' Εθνική. Για τα επόμενα 4 χρόνια αγωνίστηκε στην Δ' Εθνική. Πρωταγωνίστησε στην κατηγορία αλλά δεν κατάφερε να ανέβει στην Γ' Εθνική. Την σεζόν 2011-12 υποβιβάστηκε για άλλη μια φορά στα τοπικά.
Το 2012-13 ο Θεσπρωτός κατέκτησε το πρωτάθλημα και συμμετείχε στο ειδικό ερασιτεχνικό πρωτάθλημα 2013. Ανέβηκε ξανά στη Γ΄ Εθνική όπου και παρέμεινε για τα επόμενα χρόνια. Στην επανεμφάνισή του στην Γ' Εθνική κατέλαβε την 7η θέση και κατάφερε να παραμείνει στην κατηγορία για πρώτη φορά.[2]Τη σεζόν 2014-15 κατέλαβε την 5η θέση ενώ την σεζόν 2015-16 κατέλαβε την 6η θέση. Την σεζόν 2016-17 τερμάτισε στην 9η θέση ενώ την σεζόν 2017-18 κατέλαβε ξανά την 5η θέση.
Το 2018-19 είναι μια ιστορική-γιορτινή χρονιά για τον Θεσπρωτό. Αυτό γιατί εκείνη την χρονιά μέσα από μια σειρά επιτυχών αποτελεσμάτων παρόλο το κακό ξεκίνημα που είχε κατέλαβε την δεύτερη θέση στο πρωτάθλημα και προκρίθηκε για τα μπαράζ ανόδου. Εκεί κληρώθηκε με έναν δυνατό και ιστορικό αντίπαλο για τα δεδομένα της ομάδας την Νίκη Βόλου. Ο Θεσπρωτός όμως παρόλο την διαφορά δυναμικότητας των δύο ομάδων στον πρώτο αγώνα που έγινε στον Πανθεσσαλικό Στάδιο στις 5 Μαΐου 2019 νίκησε την Νίκη Βόλου με σκορ 0-1 παίρνοντας έτσι το πλεονέκτημα με το εκτός έδρας γκολ. Μια εβδομάδα μετά στον επαναληπτικό αγώνα στις 12 Μαΐου στo κατάμεστο Δημοτικό Στάδιο Ηγουμενίτσας επικράτησε της Νίκης Βόλου με 2-0 και κατάφερε να πάρει την ιστορική άνοδο στην Β΄ Εθνική (Football League) για πρώτη φορά στην ιστορία του.Παρά την άνοδό του, ουσιαστικά συμμετείχε ξανά στην τρίτη κατηγορία με την αναδιάρθρωση των κατηγοριών.
Το 2019-20 το πρωτάθλημα έφτασε ως με τα μέσα με τον Θεσπρωτό να σημειώνει σημαντικά και ιστορικά αποτελέσματα αλλά διακόπηκε εξαιτίας της πανδημίας του κορονοϊού. Ο Θεσπρωτός τερμάτισε στην 10η θέση με 24 βαθμούς. Το 2020-21 τερμάτισε στην 6η θέση και κέρδισε το δικαίωμα συμμετοχής στην νέα Σούπερ Λιγκ 2.Το 2021-22 συμμετείχε στον βόρειο όμιλο της Σούπερ Λιγκ 2.Τερμάτισε στην 12η θέση και παρέμεινε στην κατηγορία.
Πρωτάθλημα ΕΠΣ Κέρκυρας-Θεσπρωτίας:2 (1978-79, 1981-82)
Πρωτάθλημα ΕΠΣ Θεσπρωτίας:7 (1984-85, 1986-87, 1987-88, 1995-96, 2001-02, 2007-08, 2012-13)
Κύπελλο ΕΠΣ Θεσπρωτίας:15 (1985-86, 1987-88, 1989-90, 1990-91, 1993-94, 1994-95, 1995-96, 1996-96, 1997-98, 1998-99, 2007-08, 2008-09, 2010-11, 2012-13,2017-18)
Φιναλίστ κυπέλλου ΕΠΣ Θεσπρωτίας:2 (2005-06,2011-12)[3][4]
Σούπερ καπ ΕΠΣ Θεσπρωτίας:1 (2018)
Παρουσίες σε εθνικές ΚατηγορίεςΕπεξεργασία
Εθνικό ερασιτεχνικό (Γ' Εθνική)
Σούπερ Λιγκ 2 (Β)
Οι διατελέσαντες πρόεδροι στην ιστορία του συλλόγου:
Το γυναικείο τμήμα ποδοσφαίρου ιδρύθηκε το 2011. Την σεζόν 2012-13 κατέκτησε το πρωτάθλημα στην Γ' εθνική στον όμιλο της και ανέβηκε στην Β' εθνική. Την σεζόν 2013-14 συμμετείχε στην Β' εθνική και στο κύπελλο Ελλάδος, όπου αποκλείστηκε από τον Ατρόμητο με 1-0.
Η μεγάλη δύναμη του συλλόγου είναι η ΘΥΡΑ 3.
↑ «Αθλητικές Εγκαταστάσεις Δήμου Ηγουμενίτσας». Αρχειοθετήθηκε από το πρωτότυπο στις 16 Μαΐου 2016. Ανακτήθηκε στις 19 Ιουνίου 2016.
↑ ΠΕΡΙΟΔΙΚΟ STEP - Θεσπρωτίας και Πρέβεζας, Τεύχος 5, Σεπτέμβριος 2015.
↑ «Ελληνικό Ερασιτεχικό Ποδόσφαιρο». Ανακτήθηκε στις 18 Ιουλίου 2016.
↑ Admin. «Όλοι οι τελικοί Κυπελλου Θεσπρωτίας». thesprotiaball.gr. Ανακτήθηκε στις 18 Ιουλίου 2016. [νεκρός σύνδεσμος]
Αυτό το λήμμα που αναφέρεται σε έναν αθλητικό σύλλογο χρειάζεται επέκταση. Βοηθήστε τη Βικιπαίδεια επεκτείνοντάς το!.